Faststel- of Griptang

En Faststeltang es en Grip-Tang wat em töpas fuar dit iinstel ken wat töhophölen uur skel. Diarom uur di Tang uk aaftinoch üs en "trēr Hun" iinseet, wan em wat swaisi of luari wel.

Uk fuar Skrüüwen en Möđerken wat al sa forgnadelt sen dat niin Werktjüch muar paset ken em aaftinoch me en Griptang luasfo. 

Aartig wat üđers man me en Müring wat ek olter forskelig es keent em di Weeterpumpentang.

Mechānik

Di Faststeltang heer tau "Kneebiinwuchten", wat di Kraft fan di Hun starker omset. Eeđer ditsalev Prinsiip klept uk di Boltkleper, wat em üđers bluat döörseegi kür.

Di Hun of beeter di Fingern gung ombi 15 cm töhop en dit Müring fan di Tang bluat fjuuren. Des es en Önerseeting. Di Kraft uur aur di Kneebiinmechānik debelt önerseet. 
Wan dit ek sa wiar, da skul di Fingern ombi 30 cm Wai maaki, en diarfuar sen ja tö kuurt.

Noom
Di Noom kumt fan di Engelsk Markennoom Vise-Grip (Grip üs bi en Skrüüvstok). Dit jest Patent waar 1924 fuar en Immigrant maaket, diar fan Deenemark naa Ameerikaa ging. Di Noom Vise-Grip waar fan 1951 bit 1998 fuar en Tang nütet wat fan Ameerikaa kãm. Achterön waar dit Werktjüch ön Chiina becht.

Luki uk jir

Kategorie:Werktjüch
Kategorie:Tangen en Sjern